กรุงศรีเดินหน้าลงทุนฟินเทค
อย่างน้อย2รายเริ่มได้ในปีนี้ อีก3เทคโนโลยีรอแบงก์ชาติอนุมัติผ่านแซนด์บ็อกซ์กรุงศรี ฟินโนเวต เล็งร่วมทุนฟินเทคไทย 2 รายปีนี้ รอ ธปท.ไฟเขียว 3 เทคโนโลยีผ่านแซนด์บ็อกซ์นายฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา เปิดเผยว่า กรุงศรี ฟินโนเวต บริษัทลูกได้เริ่มทำดิวดิลิเจนต์เพื่อร่วมลงทุน (เวนเจอร์แคปปิตอล) กับฟินเทค สัญชาติไทย 2 ราย น่าจะเริ่มลงทุนได้ในปีนี้ และกำลังพูดคุยกับอีกหลายรายที่เป็นฟินเทคตามกลยุทธ์ธนาคาร 4 ประเภท คือ การชำระเงิน บล็อกเชน ปัญญาประดิษฐ์ (AI) และการจัดการข้อมูลขนาดใหญ่ (บิ๊กดาต้า)ทั้งนี้ แนวทางการลงทุน จะเข้าถือหุ้นในบริษัทฟินเทคประมาณ 10% โดยไม่ต้องการเข้าไปถือในสัดส่วนสูงมากเพราะจะไปเบียดส่วนของเจ้าของและผู้ก่อตั้งจนอาจไม่มีแรงจูงใจทำธุรกิจตัวเอง เป้าหมายสำคัญคือให้บริษัทนั้นตั้งตัวได้และมีโอกาสต่อยอดทางธุรกิจภายใน 7 ปี ก่อนที่จะต้องถอนหุ้นออกตามเกณฑ์ของธนาคารแห่งประเทศไทย (ธปท.)&#8220;เป้าหมายหลักของกรุงศรี ฟินโนเวต เป็นการได้มาและนำเทคโนโลยีไปใช้ เพราะการเป็นเวนเจอร์แคปทำให้เราเข้าถึงข้อมูลระดับโกลบอลได้ด
4 พ.ค. 2560

อย่างน้อย2รายเริ่มได้ในปีนี้ อีก3เทคโนโลยีรอแบงก์ชาติอนุมัติผ่านแซนด์บ็อกซ์กรุงศรี ฟินโนเวต เล็งร่วมทุนฟินเทคไทย 2 รายปีนี้ รอ ธปท.ไฟเขียว 3 เทคโนโลยีผ่านแซนด์บ็อกซ์นายฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา เปิดเผยว่า กรุงศรี ฟินโนเวต บริษัทลูกได้เริ่มทำดิวดิลิเจนต์เพื่อร่วมลงทุน (เวนเจอร์แคปปิตอล) กับฟินเทค สัญชาติไทย 2 ราย น่าจะเริ่มลงทุนได้ในปีนี้ และกำลังพูดคุยกับอีกหลายรายที่เป็นฟินเทคตามกลยุทธ์ธนาคาร 4 ประเภท คือ การชำระเงิน บล็อกเชน ปัญญาประดิษฐ์ (AI) และการจัดการข้อมูลขนาดใหญ่ (บิ๊กดาต้า)ทั้งนี้ แนวทางการลงทุน จะเข้าถือหุ้นในบริษัทฟินเทคประมาณ 10% โดยไม่ต้องการเข้าไปถือในสัดส่วนสูงมากเพราะจะไปเบียดส่วนของเจ้าของและผู้ก่อตั้งจนอาจไม่มีแรงจูงใจทำธุรกิจตัวเอง เป้าหมายสำคัญคือให้บริษัทนั้นตั้งตัวได้และมีโอกาสต่อยอดทางธุรกิจภายใน 7 ปี ก่อนที่จะต้องถอนหุ้นออกตามเกณฑ์ของธนาคารแห่งประเทศไทย (ธปท.)“เป้าหมายหลักของกรุงศรี ฟินโนเวต เป็นการได้มาและนำเทคโนโลยีไปใช้ เพราะการเป็นเวนเจอร์แคปทำให้เราเข้าถึงข้อมูลระดับโกลบอลได้ดีและมากกว่าการเข้าผ่านธนาคารที่มีกระบวนการหลายขั้นที่เสียเวลา เราใช้เวนเจอร์แคปเข้าไปพูดคุย เรียนรู้ และทดลองได้เลย เป็นช็อตคัตที่ได้เปรียบกว่า” นายฐากร กล่าวนอกจากนี้ ยังมีเทคโนโลยีที่อยู่ระหว่างการทดสอบในแซนด์บ็อกซ์ของ ธปท.อยู่ 3 ตัว คือ การพิสูจน์ตัวตนทางอิเล็กทรอนิกส์ (E-KYC) บล็อกเชน เพื่อการโอนเงินระหว่างประเทศ และการเชื่อมต่อระบบสำหรับโมบายแบงก์กิ้ง (Smart API) ขณะเดียวกัน จะมีการเปิดตัว API แบบระบบเปิดภายในไตรมาส 3 เพื่อรองรับการใช้งานของสตาร์ทอัพที่อยู่ในโครงการบ่มเพาะ กรุงศรี ไรส์ ขณะเดียวกัน ยังให้ความสำคัญกับการพัฒนาบิ๊กดาต้าและการประมวลผลข้อมูล ซึ่งเป็นแนวทางใหญ่ที่ธนาคารพาณิชย์และองค์กรขนาดใหญ่กำลังเดินไปสู่การเป็นผู้ให้บริการเทคโนโลยีบิ๊ก ดาต้าแทนสถาบันการเงิน เพราะมีข้อได้เปรียบจากฐานบิ๊กดาต้าด้านธุรกรรม แต่ยังไม่จำเป็นต้องตั้งบริษัทลูกมาดูแล เพราะเชื่อว่าการพัฒนาภายใต้ธนาคารกรุงศรีฯ คล่องตัวกว่าทั้งนี้ ธนาคารยังไม่ก้าวไปถึงการปรับโครงสร้างองค์กร แต่มุ่งเน้นการเปลี่ยนผ่านการทำงานไปสู่ดิจิทัลก่อน ซึ่ง 2 ปีที่ผ่านมา ได้ลงทุนด้านไอทีและดิจิทัลแล้วหลายพันล้านบาท และพร้อมจะลงทุนเพิ่มอีกหากเทคโนโลยีนั้นมีความจำเป็นและเป็นประโยชน์แก่ธนาคาร